**MUNICIPIUL BUCUREŞTI**

**CONSILIUL LOCAL AL SECTORULUI 1**

**HOTĂRÂRE**

***privind aprobarea indicatorilor tehnico-economici ai obiectivului de investiţie „Lucrări de reparații capitale fațadă și învelitoare Pavilion 4 – C.S.S. Sf. Ecaterina”***

Văzând Expunerea de motive a Primarului sectorului 1, precum şi Raportul de specialitate al Direcţiei Generale de Asistenţă Socială şi Protecţia Copilului Sector 1;

Luând în considerare Raportul Comisiei de studii, prognoze economico-sociale, buget, impozite şi taxe locale a Consiliului Local al Sectorului 1;

În conformitate cu prevederile Legii nr. 24/2000 privind normele de tehnică legislativă la elaborarea actelor normative, republicată, cu modificările şi completările ulterioare;

Ținând seama de prevederile art.44 din Legea nr.273/2006 privind finanţele publice locale, cu modificările şi completările ulterioare;

Având în vedere prevederile Ordonanței de Urgență a Guvernului României nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările și completările ulterioare;

Luând în considerare prevederile Hotărârii Guvernului României nr. 925/2006 pentru aprobarea normelor de aplicare a prevederilor referitoare la atribuirea contractelor de achiziţie publică din Ordonanţa de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii;

În temeiul prevederilor art.45, alin.(2) şi ale art.115, alin.(1), lit.b)din Legea nr.215/2001 a administraţiei publice locale, republicată, cu modificările şi completările ulterioare,

**CONSILIUL LOCAL AL SECTORULUI 1**

**HOTĂRĂŞTE:**

**Art.1.** Se aprobă indicatorii tehnico-economici ai obiectivului de investiţii „Lucrări de reparații capitale fațadă și învelitoare Pavilion 4 – C.S.S. Sf. Ecaterina”, conform Anexei nr.1, care face parte integrantă din prezenta hotărâre.

Art.2. Finanţarea lucrărilor se va face din fondurile bugetului local şi din alte fonduri legal constituite cu această destinaţie.

**Art.3.(1)** Primarul sectorului 1, Secretarul sectorului 1 şi Direcţia Generală de Asistenţă Socială şi Protecţia Copilului Sector 1 vor aduce la îndeplinire prevederile prezentei hotărâri.

**(2)** Serviciul Secretariat General, Audiențe va asigura comunicarea prezentei instituţiei menţionate la alin.(1), precum şi Instituţiei Prefectului Municipiului Bucureşti.

Această hotărâre a fost adoptată în ședința extraordinară a Consiliului Local al Sectorului 1 din data de 17.12.2015.

**PREŞEDINTE DE ŞEDINŢĂ, CONTRASEMNEAZĂ,**

**Adrian Tănăsescu**

**SECRETAR**

**Remus Alexandru Moldoveanu**

**Nr.: 211**

**Data: 17.12.2015**

**Anexa nr.1**

**la Hotărârea Consiliului Local**

**nr. 211/17.12.2015**

**PREŞEDINTE DE ŞEDINŢĂ,**

**Adrian Tănăsescu**

**INDICATORI TEHNICO-ECONOMICI**

**ai obiectivului de investiţii „Lucrări de reparații capitale fațadă și învelitoare**

**Pavilion 4 – C.S.S. Sf. Ecaterina”**

1. **DURATA DE EXECUȚIE**: 3 luni
2. **Valoarea investiției** ( mii lei fără TVA) = 183,38

Valoarea C+M 173,00

Investiție = 227,4 mii lei cu TVA

C+M 214,5